SKRIFTLIG FORESPØRGSEL E-3971/00

af Chris Davies (ELDR) til Kommissionen

(20. december 2000)

Om: Transport af levende landbrugsdyr

Under henvisning til Kommissions iværksættelse af retsakter om beskyttelse af landbrugsdyrs velfærd under transport i EU, bedes den give følgende oplysninger for hvert enkelt af de sidste fem år:

1. a) Hvilke bevillinger har Kommissionen anmodet om til dækning af det arbejde, der udføres af de kontrollører, der skal efterprøve overholdelsen af retsakterne?

b) Hvor stor en sum har Kommissionen rent faktisk anvendt til kontrolforanstaltninger?

2. Forsøger Kommissionen at få flere bevillinger for at gøre det muligt at øge sine aktiviteter på dette område?

Svar afgivet på Kommissionens vegne af David Byrne

(26. marts 2001)

Med hensyn til Kommissionens håndhævelse af Fællesskabets retsakter om beskyttelse af dyrs velfærd under transport i EU gennemføres der tilsyn af inspektører fra Levnedsmiddel- og Veterinærkontoret (FVO), som er et direktorat under Generaldirektatet for Sundhed og Forbrugerbeskyttelse.

Kommissionen har ikke et særskilt budget til finansiering af inspektørernes arbejde med at håndhæve Fællesskabets lovgivning om transport af levende husdyr. Tilsyn finansieres over Kommissionens budget i form af løn til personalet og dækning af rejse- og opholdsudgifter til inspektører og eksperter fra medlemsstaterne, som deltager i tilsynene.

P.t. er fire inspektører fra FVO ansat til udelukkende at foretage tilsyn med dyrevelfærd, herunder transport af levende dyr. Dyrs velfærd indgår ligeledes i FVO's bredere tilsynsaktiviteter. Med FVO-tilsynene ved Fællesskabets grænsekontrolsteder tager således hensyn til aspekter som det personale og de faciliteter, der afsættes til undersøgelse af, om dyrene er egnede til transport. Køreplaner kontrolleres også i denne sammenhæng. Ud over folkesundhedshensyn omfatter FVO-tilsyn med slagterier også forskellige aspekter af dyrevelfærd under transport. Det er derfor ikke muligt uden videre at isolere omkostninger knyttet til tjenesterejser vedrørende dyrevelfærd fra andre kontrolbesøg.

I 2000 blev der gennemført ti FVO-tilsyn specifikt rettet mod dyrevelfærd. Det skal sammenholdes med syv på samme område i 1999. Seks af tjenesterejserne i 2000 vedrørte kontrol med dyretransport. Desuden blev foretog FVO i december 2000 to kontrolbesøg for at undersøge kontrollen med eksportrefusion for levende kvæg, herunder overholdelse af kravene til dyretransport.

I lyset af FVO's omfattende ansvarsområde, især vedrørende fødevaresikkerhed og dyresundhed, er der ikke umiddelbart planer om yderligere at øge de ressourcer, FVO afsætter til dyrevelfærd. En yderligere stigning ville kun være mulig ved at reducere midlerne andre prioriterede områder tilsvarende.

Ud over ovenstående er det planlagt under budgetkonto B1-331 andre foranstaltninger på veterinærområdet og inden for dyrevelfærd og folkesundhed at indgå forpligtelse for omkring 700 000 EUR til dyrevelfærd i 2001. Ud af dette beløb vil 400 000 EUR blive afsat til en række undersøgelser om beskyttelse af dyr under transport og 300 000 EUR til en samfundsøkonomisk undersøgelse baseret på

bestemmelserne i Rådets direktiv 1999/74/EF af 19. juli 1999 om mindstekrav til beskyttelse af æglæggende høner(1). Før 2001 er der ikke indgået særskilte forpligtelser under denne budgetkonto eller dens forgængere for foranstaltninger (dvs. projekter eller undersøgelser) specifikt relateret til dyrevelfærd.

(1) EFT L 203 af 3.8.1999.